за контакт.
 2. ЕОЦКП определя звено за контакт за получаване на информацията, посочена в параграф 1.
 3. ЕОЦКП публикува на своя уебсайт координатите на посоченото в параграф 2 звено за контакт.
 Член 2
 Процедури и формуляри за докладване
 1. Компетентните органи представят на ЕОЦКП информацията, посочена в член 71, параграф 3, втора алинея, и член 71, параграф 5 от Директива 2014/65/ЕС, като използват интерфейса, осигурен чрез информационната система, създадена от ЕОЦКП за управление на получаването, съхранението, публикуването и обмена на тази информация.
 2. Информацията по параграф 1 се предоставя на ЕОЦКП като файл за докладване, който е във формата, определен в приложение I към настоящия регламент.
 Член 3
 Анулиране и актуализиране на докладите
 1. Когато компетентен орган желае да анулира съществуващ файл за докладване, който преди това е представил на ЕОЦКП в съответствие с член 2, той отменя съществуващия доклад и изпраща нов файл за докладване.
 2. Когато компетентен орган желае да актуализира съществуващ файл за докладване, който преди това е предоставил на ЕОЦКП в съответствие с член 2, той отново го предоставя с актуализираната информация.
 Член 4
 Срокове
 1. Компетентните органи уведомяват ЕОЦКП относно наложена, но неоповестена административна санкция, включително всяко обжалване във връзка с нея и резултата от него, чрез изпращане на файл за докладване в рамките на 10 работни дни след вземане на решението да не се оповестява санкцията.
 2. Компетентните органи уведомяват ЕОЦКП за всяка информация, включително окончателното съдебно решение, във връзка с всяка наказателноправна санкция чрез изпращане на доклад в рамките на 10 работни дни след получаване на информацията.
 Член 5
 Годишно подаване на обобщената информация относно санкциите и мерките
 Компетентните органи предоставят на ЕОЦКП информацията, посочена в член 71, параграф 4 от Директива 2014/65/ЕС, като попълват формуляра, изложен в приложение II към настоящия регламент. В този формуляр се съдържа информация за всички санкции и мерки, наложени от компетентния орган, както е посочено в член 71 от Директива 2014/65/ЕС през предходната календарна година.
 Формулярът, посочен в първата алинея, се попълва електронно и се изпраща на ЕОЦКП по електронна поща най-късно до 31 март всяка година.
 Член 6
 Годишно подаване на обобщена и анонимно представена информация относно наказателноправни разследвания и санкции
 Когато държавите членки, в съответствие с член 70 от Директива 2014/65/ЕС, определят наказателноправни санкции за нарушенията, посочени в същия член, компетентните органи предоставят на ЕОЦКП данните по член 71, параграф 4, втора алинея от Директива 2014/65/ЕС, като попълват формуляра, указан в приложение III към настоящия регламент. В този формуляр се съдържат данни за всички предприети наказателни разследвания и наложени от компетентния орган наказателноправни санкции за нарушенията, посочени в член 71, параграф 4, втора алинея от Директива 2014/65/ЕС, през предходната календарна година.
 Формулярът, посочен в първата алинея, се попълва електронно и се изпраща на ЕОЦКП по електронна поща най-късно до 31 март всяка година.
 Член 7
 Влизане в сила и прилагане
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Той се прилага от 3 януари 2018 г.
 Настоящият регламент е задължителен в своята цялост и